CELEX: 32021D2252
Language: da
Date: 2021-12-16 00:00:00
Title: Kommissionens gennemførelsesafgørelse (EU) 2021/2252 af 16. december 2021 om ændring af beslutning 94/741/EF om spørgeskemaerne til medlemsstaternes rapporter om gennemførelsen af visse direktiver om affald

17.12.2021   
               
               
                  DA
               
               
                  Den Europæiske Unions Tidende
               
               
                  L 454/4
               
            
         KOMMISSIONENS GENNEMFØRELSESAFGØRELSE (EU) 2021/2252
         af 16. december 2021
         om ændring af beslutning 94/741/EF om spørgeskemaerne til medlemsstaternes rapporter om gennemførelsen af visse direktiver om affald
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 86/278/EØF af 12. juni 1986 om beskyttelse af miljøet, navnlig jorden, i forbindelse med anvendelse i landbruget af slam fra rensningsanlæg (1), og navnlig artikel 17, og
         ud fra følgende betragtninger:
         
                     (1)
                  
                  
                     Ved Kommissionens beslutning 94/741/EF (2) fastlægges spørgeskemaet til medlemsstaternes rapport om omsætning i national ret og gennemførelse af direktiv 86/278/EØF.
                  
               
                     (2)
                  
                  
                     Formatet for medlemsstaternes rapport bør revideres for at afspejle de nye rapporteringskrav, for så vidt angår rapportering af geodata, der indgår i de oplysninger, der er registreret i de registre, der er omhandlet i artikel 10, stk. 1, i direktiv 86/278/EØF som ændret ved Europa-Parlamentets og Rådets forordning (EU) 2019/1010 (3).
                  
               
                     (3)
                  
                  
                     De rapporterede geodata bør begrænses til data, der er nødvendige for at lette gennemførelsen af direktiv 86/278/EØF, og bør derfor kun vedrøre geometrien eller lokaliteten for det sted, hvor slammet skal anvendes.
                  
               
                     (4)
                  
                  
                     For at mindske den administrative byrde i forbindelse med dataindsamling og rapportering kan eksisterende data, der er indsamlet til andre formål, såsom matrikeldata eller data indsamlet inden for rammerne af det integrerede administrations- og kontrolsystem til forvaltning af den fælles landbrugspolitik og Europa-Parlamentets og Rådets forordning (EU) nr. 1306/2013 (4), også bruges til at rapportere om geodata, der identificerer det sted, hvor spildevandsslam skal anvendes på landbrugsjord.
                  
               
                     (5)
                  
                  
                     Beslutning 94/741/EF bør derfor ændres.
                  
               
                     (6)
                  
                  
                     Anvendelsesdatoen for denne afgørelse bør være den samme som anvendelsesdatoen for ændringen af artikel 10, stk. 1 og 2, i direktiv 86/278/EØF, jf. artikel 11 i forordning (EU) 2019/1010.
                  
               
                     (7)
                  
                  
                     Foranstaltningerne i denne afgørelse er i overensstemmelse med udtalelse fra det udvalg, der er nedsat i medfør af artikel 39 i Europa-Parlamentets og Rådets direktiv 2008/98/EF (5) —
                  
               VEDTAGET DENNE AFGØRELSE:
         
            Artikel 1
            Bilaget til beslutning 94/741/EF ændres som angivet i bilaget til nærværende afgørelse.
         
         
            Artikel 2
            Denne afgørelse anvendes fra den 1. januar 2022.
         
         
            Artikel 3
            Denne afgørelse er rettet til medlemsstaterne.
         
         
            Udfærdiget i Bruxelles, den 16. december 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EFT L 181 af 4.7.1986, s. 6.
         
            (2)  Kommissionens beslutning af 24. oktober 1994 om spørgeskemaerne til medlemsstaternes rapporter om gennemførelsen af visse direktiver om affald (gennemførelse af Rådets direktiv 91/692/EØF) (94/741/EF, EFT L 296 af 17.11.1994, s. 42).
         
            (3)  Europa-Parlamentets og Rådets forordning (EU) 2019/1010 af 5. juni 2019 om tilpasning af rapporteringsforpligtelser inden for miljølovgivning og om ændring af Europa-Parlamentets og Rådets forordning (EF) nr. 166/2006 og (EU) nr. 995/2010, Europa-Parlamentets og Rådets direktiv 2002/49/EF, 2004/35/EF, 2007/2/EF, 2009/147/EF og 2010/63/EU, Rådets forordning (EF) nr. 338/97 og (EF) nr. 2173/2005 og Rådets direktiv 86/278/EØF (EUT L 170 af 25.6.2019, s. 115).
         
            (4)  Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT L 347 af 20.12.2013, s. 549).
         
            (5)  Europa-Parlamentets og Rådets direktiv 2008/98/EF af 19. november 2008 om affald og om ophævelse af visse direktiver (EUT L 312 af 22.11.2008, s. 3).
      
      
         
            BILAG
            I bilaget til afgørelse 94/741/EF foretages følgende ændringer:
            
                        1)
                     
                     
                        Titlen på spørgeskemaet til medlemsstaternes rapport om gennemførelse og anvendelse af direktiv 86/278/EØF affattes således:
                     
                  
               »SPØRGESKEMA
               til brug for medlemsstaternes rapport om omsætning i national ret og gennemførelse af Rådets direktiv 86/278/EØF om beskyttelse af miljøet, navnlig jorden, i forbindelse med anvendelse i landbruget af slam fra rensningsanlæg (*1), som ændret ved Rådets direktiv 91/692/EØF (*2), og Europa-Parlamentets og Rådets forordning (EU) 2019/1010 (*3)
               
            
            
                        2)
                     
                     
                        I del II, punkt 7, tilføjes følgende tabel:
                        
                                    »Geografisk lokalitet eller geometri, der identificerer de steder, hvor slammet skal anvendes
                                    
                                 
                              
                                    
                                       Datatype
                                    
                                    
                                       (Kun én af datatyperne skal anvendes for en given geografisk lokalitet eller geometri.)
                                    
                                 
                                 
                                    
                                       Geografiske koordinater for en lokalitet eller en geometri
                                    
                                    
                                       (Lokaliteten skal repræsenteres ved et punkt. Geometrien kan være en polygon eller en donutpolygon (polygon med et hul).)«
                                 
                              
                                    Geometri for landbrugsparcel (*4)
                                    
                                 
                                 
                                     
                                 
                              
                                    Geometri for matrikulær parcel
                                 
                                 
                                     
                                 
                              
                                    Anden geometri til identifikation af det landbrugslandområde, hvor slam fra rensningsanlæg skal anvendes
                                 
                                 
                                     
                                 
                              
                                    Geografiske koordinater for et punkt i et landbrugslandområde, hvor der skal anvendes slam fra rensningsanlæg.
                                 
                                 
                                     
                                 
                              
                  
                        3)
                     
                     
                        I del II tilføjes følgende punkt:
                        
                                    »9.
                                 
                                 
                                    Nationale websteder til formidling af optegnelser i overensstemmelse med artikel 10, stk. 2
                                    Oprette links til nationale websteder, hvor de i artikel 10, stk. 1, omhandlede registre stilles til rådighed og er let tilgængelige for offentligheden.«
                                 
                              
                  
               (*1)  EFT L 181 af 4.7.1986, s. 6.
            
               (*2)  Rådets direktiv 91/692/EØF af 23. december 1991 om standardisering og rationalisering af rapporterne om gennemførelse af en række miljødirektiver (EFT L 377 af 31.12.1991, s. 48).
            
               (*3)  Europa-Parlamentets og Rådets forordning (EU) 2019/1010 af 5. juni 2019 om tilpasning af rapporteringsforpligtelser inden for miljølovgivning og om ændring af Europa-Parlamentets og Rådets forordning (EF) nr. 166/2006 og (EU) nr. 995/2010, Europa-Parlamentets og Rådets direktiv 2002/49/EF, 2004/35/EF, 2007/2/EF, 2009/147/EF og 2010/63/EU, Rådets forordning (EF) nr. 338/97 og (EF) nr. 2173/2005 og Rådets direktiv 86/278/EØF (EUT L 170 af 25.6.2019, s. 115).««
            
               (*4)  Som fastsat i artikel 67, stk. 4, litra a), i Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT L 347 af 20.12.2013, s. 549).